stanford-oval/wikipedia huggingface dataset:
Benjamin Baumgartner
Ura > Seuraura

Baumgartnerin kasvattajaseura on Vienna Young Tigers. Hän siirtyi jo D-juniori-ikäisenä Sveitsiin, jossa Baumgartner pelasi kaudella 2013–2014 GC Küsnacht Lionsin U15-junioreissa ja ZSC Lionsin U17-junioreissa. Kaudeksi 2014–2015 hän siirtyi HC Davosiin. Baumgartner jakoi tehoilla 55+49=104 koko U15 Elitin syöttöpörssin voiton SC Bernin Dylan Pena-Trianan kanssa sekä sijoittui pistepörssissä toiseksi edellään vain SC Bernin Jeremi Gerber. Kaudella 2016–2017 hän nousi Davosin U17-junioreiden kapteeniksi. Baumgartner oli tehoilla 21+20=41 joukkueen paras pistemies ja maalintekijä. Hän jakoi Elite Novizenin maalipörssin kuudennen sijan ZSC Lionsin Fabian Berrin ja EV Zugin Petr Čajkan kanssa sekä sijoittui pistepörssissä seitsemänneksi. Pudotuspeleissä Baumgartner oli kuudella osumallaan Davosin paras maalintekijä. Hän voitti kauden päätteeksi Elite Novizenin mestaruuden.
Kaudella 2017–2018 Baumgartner oli tehoilla 23+17=40 Davosin A-nuorten toiseksi paras pistemies Ramon Tannerin jälkeen. Hän jakoi koko Elite Junior A:n maalipörssin kymmenennen sijan SC Langnaun Keijo Weibelin kanssa. Baumgartner edusti joukkuetta kauden aikana myös Junior Club World Cupissa. Hän debytoi kauden aikana myös Davosin miesten joukkueessa, jossa Baumgartner pelasi yhden Mestarien liigan ottelun. Hän teki miesten pääsarjadebyyttinsä alkulohkon päätösottelussa 11. lokakuuta 2017 tšekkiläistä HC Libereciä vastaan. Vain 17-vuotias Baumgartner merkittiin Davosin kakkossentteriksi laidoilleen Mauro Jörg ja Gian-Marco Wetter. Hän sai ottelussa jääaikaa 14.18 minuuttia.
Kaudeksi 2018–2019 Davos lainasi Baumgartnerin alustavasti Sveitsin toiseksi korkeimmalle sarjatasolle Swiss Leaguen Ticino Rocketsiin, jossa hän pelasi kahdeksan runkosarjaottelua. Baumgartner debytoi samalla kaudella National Leaguessa, jolloin hän teki siellä Davosin paidassa 20 runkosarjaottelussa tehot 1+3=4 ja 11 karsintasarjan ottelussa tehot 5+3=8. Baumgartner teki NLA-debyyttinsä 26. lokakuuta 2018 vieraissa HC Luganoa vastaan. Hänet merkittiin Davosin kolmospuolustajapariin Lukas Stoopin viereen, mutta Baumgartner sai peliaikaa lopulta vain 52 sekuntia. NLA-uransa avausmaalin Baumgartner teki 23. helmikuuta 2019 ZSC Lionsia vastaan.
Maaliskuussa 2019 Baumgartner teki Davosin kanssa kaksivuotisen ammattilaissopimuksen. Ensimmäisellä täydellä NLA-kaudellaan 2019–2020 hän teki 37 runkosarjaottelussa tehot 7+20=27. Baumgartner pelasi myös kolme Sveitsin Cupin ottelua tehopistein 1+1=2 sekä edusti Davosia myös seuran perinteisesti isännöimässä Spengler Cupissa, jossa hän pelasi kaksi ottelua ilman tehopisteitä. Baumgartner oli kauden päätteeksi ehdolla Eurooppalaisten jääkiekkojoukkueiden liiton kauden parhaaksi nuoreksi pelaajaksi, mutta palkinnon vei lopulta kuitenkin ruotsalaispuolustaja Nils Lundkvist.
Baumgartner siirtyi kaudeksi 2021–2022 Davosista Lausanneen, mihin hän teki kevääseen 2025 ulottuvan sopimuksen. Baumgartner pelasi vain kauden Lausannessa, joka joukkueen sopimustilanteen päästi antoi osalle pelaajistaan luvan etsiä uutta seuraa. Hän vaihtoikin kaudeksi 2022–2023 sveitsiläiseen SC Berniin.
Ura > Maajoukkueura

Baumgartner pelasi myös alle 18-vuotiaiden IB-divisioonan MM-kilpailuissa vuosina 2017 ja 2018, joista molemmat turnaukset päättyivät hopeaan. Jälkimmäisessä turnauksessa hän toimi Itävallan varakapteenina. Baumgartner jakoi tehoilla 3+5=8 koko turnauksen piste- ja syöttöpörssin voiton Ukrainan Dmytro Danylenkon kanssa. Hänet valittiin joukkueensa turnauksen parhaaksi pelaajaksi. Baumgartner edusti Itävallan alle 18-vuotiaiden maajoukkuetta myös Macs Tournamentissa vuonna 2016.
Baumgartner pelasi myös alle 20-vuotiaiden IA-divisioonan MM-kilpailuissa vuosina 2018, 2019 ja 2020, joista kahdessa jälkimmäissä turnauksessa hän toimi Itävallan varakapteenina. Baumgartner jakoi vuoden 2018 turnauksen maalipörssin voiton neljällä osumallaan Kazakstanin Artur Gatijatovin ja Nikita Nazarenkon sekä Latvian Renārs Krastenbergsin kanssa. Hänet valittiin Itävallan turnauksen parhaaksi pelaajaksi. Vuoden 2019 turnauksessa Baumgartner oli kolmella syöttöpisteellään joukkueen paras syöttäjä Niklas Würschlin kanssa. Vuoden 2020 turnaus päättyi kultaan ja sarjanousuun pääsarjatasolla. Baumgartner voitti tehoilla 5+6=11 koko turnauksen piste- ja maalipörssin sekä jakoi syöttöpörssin voiton Valko-Venäjän Jauhen Aksjentšukin kanssa. Hän voitti myös turnauksen tehotilaston lukemalla +10. Baumgartnerilla oli myös turnauksen paras aloitusprosentti (68,75%). Hänet valittiin turnauksen parhaaksi hyökkääjäksi ja Itävallan parhaaksi pelaajaksi.
Baumgartner teki miesten maajoukkuedebyyttinsä vain 18-vuotiaana 11. marraskuuta 2018 Gdańskissa Puolaa vastaan. Hän on edustanut Itävaltaa MM-kilpailuissa vuonna 2019, jolloin joukkueen turnaus päättyi kuitenkin putoamiseen IA-divisioonaan, 2022 ja 2024. Yhteensä hän on pelannut 31 maaottelua ja tehnyt niissä pisteet 3+9.
Michael Clayton

| Michael Clayton |
| --- | --- |

Ohjaaja:  Tony Gilroy
Käsikirjoittaja:  Tony Gilroy
Tuottaja:   Sydney Pollack  Steve Samuels  Jennifer Fox  Kerry Orent 
Säveltäjä:  James Newton Howard
Kuvaaja:  Robert Elswit
Leikkaaja:  John Gilroy
Pukusuunnittelija:  Sarah Edwards
Pääosat:   George Clooney  Tom Wilkinson  Tilda Swinton  Sydney Pollack 
Valmistustiedot
Valmistusmaa:   Yhdysvallat  Iso-Britannia 
Tuotantoyhtiö:   Warner Bros.  Pathé 
Levittäjä:  Warner Bros. Netflix
Kesto:  119 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Michael Clayton on Tony Gilroyn käsikirjoittama ja ohjaama lakiaiheinen jännityselokuva vuodelta 2007.
Juoni

Michael Clayton (George Clooney) on newyorkilaisen lakiasiaintoimiston likaisen työn tekijä. Firman suurimman asiakkaan U-Northin valmistamat vesakkomyrkyt ovat aiheuttaneet syöpää ja tämä on vaarassa paljastua, kun Claytonin mieleltään epävakaa kollega Arthur Edens (Tom Wilkinson) saa käsiinsä asiaa käsittelevän muistion ja kokee asiakseen paljastaa sen. U-Northin päälakimies Karen Crowder (Tilda Swinton) lähettää seuraajat Edensin perään ja lopulta tapattaa tämän ja lavastuttaa tapauksen itsemurhaksi. Clayton alkaa epäillä ja selvittää tapausta. Lopulta Crowder yrittää tapattaa myös Claytonin, mutta tämä selviytyy ja paljastaa kaiken poliiseille.
Näyttelijät

| 0 | 1 | 2 |
| --- | --- | --- |
|  George Clooney  | … |  Michael Clayton   |
|  Tilda Swinton  | … |  Karen Crowder   |
|  Tom Wilkinson  | … |  Arthur Edens   |
|  Sydney Pollack  | … |  Marty Bach, lakifirman johtaja   |
|  Sean Cullen  | … |  Claytonin veli, poliisi   |
Vastaanotto

Tilda Swinton sai suorituksestaan Parhaan naissivuosan Oscar-palkinnon. Elokuva oli ehdolla parhaan elokuvan kategoriassa ja tuotti viisi muutakin ehdokkuutta: Clooneylle miespääosasta, Wilkinsonille miessivuosasta, Gilroylle ohjauksesta ja alkuperäiskäsikirjoituksesta sekä James Newton Howardille musiikista. Elokuva toi myös neljä Golden Globe -ehdokkuutta.
Uuden Suomen Susanna Bellin mielestä George Clooney onnistuu aina, kun hylkää maireat maneerinsa, kuten tässä elokuvassa. Trilleri noudattaa hänestä fiktion stereotypiaa, jossa juristeille on varattu roiston osa, mutta pahin heistä on piristävästi roolitettu naiseksi (Swinton). Parhaan roolityön tekee Bellin mielestä Tom Wilkinson mielenterveytensä menettävänä juristina, ja myös Sydney Pollack, näyttelee hyvin lakifirman pomoa.
Aiheesta muualla

Hämäläinen, Kimmo: Michael Clayton Film-O-Holic.com.  28.8.2008. Viitattu 8.5.2021.
Ebert, Roger: Mr. Fix-it and the case of the naked lawyer RogerEbert.com.  4.10.2007. Viitattu 8.5.2021. (englanniksi)
Bradshaw, Peter: Michael Clayton The Guardian.  28.9.2007. Viitattu 8.5.2021. (englanniksi)
Berkeley Packet Filter

Berkeley Packet Filter (BPF) on vuonna 1992 esitelty menetelmä käsitellä verkkopaketteja käyttäjätasolla Unixeissa ja Unixin kaltaisissa käyttöjärjestelmissä. BPF:n kehittivät Steven McCanne ja Van Jacobson Lawrence Berkeley Laboratoryssa.
BPF käyttää käyttöjärjestelmän ytimeen lisättyä virtuaalikonetta, joka ajaa tavukoodia. 
BPF:n abstrakti kone on erittäin yksinkertainen ja sisältää akku-rekisterin, indeksirekisterin, sisäänrakennetun ohjelmalaskurin ja muistialueen. Käskyt ovat vakiopituisia paketteja, joissa on opcode, mahdollinen hyppykäskyn osoite ja geneerinen data. BPF-koodi voi hylätä tai hyväksyä paketteja vertailun perusteella tai muuttaa paketin dataa.
BPF-koodia ei kuitenkaan ajeta hiekkalaatikossa, kuten JavaScript tai WebAssembly. BPF:n käskykanta ja rajapinnat ovat rajoitettuja ja koodi staattisesti varmistettua. BPF-ohjelman tarkoitus on selvillä jo ennen sen suoritusta.
Kehittäjien paperin mukaan BPF on 10–150 kertaa nopeampi kuin SunOS:n NIT ja 1,5–20 kertaa nopeampi kuin CMU/Stanfordin pakettisuodatin CSPF. Keskeisenä syynä nopeuserolle mainitaan rekisteripohjainen ”suodatinkone”, joka on tehokkaampi kuin muistipohjainen CSPF moderneilla suorittimilla.
Linuxissa

Ratkaisu on lisätty Linux-ytimeen alun perin ytimen versiossa 2.5 ja on laajennettu myöhemmin. Laajennettu eBPF tukee rajattuja ohjelmia assemblyn tai C-kielen kaltaisella kielellä LLVM-kääntäjän avulla. Tukea on myös laajennettu muihinkin kuin verkkorajapinnan paketteihin. eBPF:n merkittäviä eroja aiempaan ovat 64-bittisten rekisterien hyödyntäminen ja rekisterien määrän kasvaminen kahdesta kymmeneen. Käskykanta on IETF-standardissa RFC 9669.
Klassisia esimerkkejä käyttökohteesta ovat komentorivillä ajettava tcpdump-ohjelma arpwatch ja rarpd.
Klassisen BPF:n käyttötarkoituksesta tcpdump ja seccomp käyttäjän käytettävissä. eBPF:n ohjelmatyypeistä kaksi 32:sta on käyttäjän käytettävissä ja muut vaativat ylikäyttäjän oikeudet.
Linuxin eBPF:n käyttötarkoitusta on huomattavasti laajennettu. Ensimmäinen laajennus eBPF:een oli koukkujen lisääminen kernelin kprobe ja uprobe-seurantaan (BPF tracing), seuraavaksi lisättiin tracepointit, sitten funktion kutsu (fentry) ja siitä poistuminen (fexit). Kerneliä valvova eBPF voi lukea kernelin muistia, muttei muuttaa sitä.
Android käyttää BPF-ohjelmia seuraamaan verkon käyttöä sivuston perusteella. Näin voidaan seurata esimerkiksi kuinka paljon YouTube tai Facebook vie kaistaa. Facebook käytti Linux-kernelin express data path (XDP) -ominaisuutta DDoS-hyökkäyksen torjumiseen. Facebookin ollessa 500 Gbps hyökkäyksen alla tämä torjuttiin asentamalla BPF-ohjelma verkkoajureihin, mikä oli kymmenen kertaa tehokkaampaa kuin muut DDoS-torjuntakeinot.
Uusi käyttökohteita ovat koukut  Linux security module (LSM) -toiminnallisuuteen (BPF-LSM).
BPF-toimintoa voidaan käyttää myös esimerkiksi tietokantakyselyiden suorituskyvyn analyysiin.
eBPF:lle on kehitetty uusia käyttökohteita alkuperäisen pakettisuodatuksen lisäksi ja esimerkiksi Googlen ghOSt käyttää eBPF:ää prosessien vuoronnuksen säätämiseen.
Myös käyttämistä käyttöliittymälaitteiden (näppämistöt, hiiret) toiminnan muuttamiseen on ehdotettu (BPF for HID drivers).
eBPF:n kehittäjä Alexei Starovoitov haluaisi itse asiassa korvata kaikki kernel-moduulit BPF-ohjelmilla.
Linuxin BPF-toteutuksen on osoitettu olevan haavoittuva Spectre-tietoturvahaavoittuvuuden eri varianteille. Kyseessä on suorittimissa oleva bugi, joka ei edes vaatinut BPF-koodia, vain tulkin olemassaolon. Linux-kernelin tulkki korvattiin sen vuoksi JIT-kääntäjällä.
Myös Microsoft on lisännyt eBPF:n Windowsiin.
Aiheesta muualla

Kernel analysis using eBPF (PDF) (englanniksi)
BPF Documentation (englanniksi)
eBPF.io - Introduction, Tutorials & Community Resources (englanniksi)
Brahmāstra: Part One – Shiva

| Brahmāstra: Part One – Shiva |
| --- | --- |

Ohjaaja:  Ayan Mukerji
Käsikirjoittaja:  Ayan Mukerji
Tuottaja:   Karan Johar  Apoorva Mehta  Namit Malhotra  Ranbir Kapoor  Marijke DeSouza  Ayan Mukerji 
Säveltäjä:  Pritam Simon Franglen
Kuvaaja:   V. Manikandan  Pankaj Kumar  Sudeep Chatterjee  Vikash Nowlakha  Patrick Duroux 
Leikkaaja:  Prakash Kurup
Pääosat:   Ranbir Kapoor  Alia Bhatt  Nagarjuna Akkineni  Mouni Roy  Amitabh Bachchan 
Valmistustiedot
Valmistusmaa:  Intia
Tuotantoyhtiö:   Star Studios  Dharma Productions  Prime Focus  Starlight Pictures 
Levittäjä:  Star Studios
Ensi-ilta:  9. syyskuuta 2022
Kesto:  167 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Brahmāstra: Part One – Shiva on vuonna 2022 ensi-iltansa saanut intialainen hindinkielinen fantasiaseikkailuelokuva, jonka on käsikirjoittanut ja ohjannut Ayan Mukerji. Se on suunnitellun elokuvatrilogian ensimmäinen osa. Pääosia näyttelevät Ranbir Kapoor, Alia Bhatt, Nagarjuna Akkineni, Mouni Roy ja Amitabh Bachchan. Shah Rukh Khan ja Deepika Padukone tekevät vierasesiintymiset.
Juoni

Hindumytologian tarinoista inspiraation saaneessa elokuvassa seurataan Shivaa, pyrokineettisiä voimia omaavaa orpoa, joka huomaa olevansa astra, valtavan energian ase. Hän yrittää estää vahvinta astraa, Brahmāstraa, joutumasta pimeiden voimien käsiin, joilla on yhteinen historia hänen kanssaan.
Näyttelijät

| 0 | 1 | 2 |
| --- | --- | --- |
|  Ranbir Kapoor  | … |  Shiva   |
|  Nivaan Gupta  | … |  Shiva vauvana   |
|  Alia Bhatt  | … |  Isha Chatterjee   |
|  Mouni Roy  | … |  Junoon   |
|  Nagarjuna Akkineni  | … |  Anish Shetty   |
|  Amitabh Bachchan  | … |  Raghu   |
|  Stanzin Delek  | … |  Tensing   |
|  Gurfateh Pirzada  | … |  Sher   |
|  Lehar Khan  | … |  Raveena   |
|  Aditi Joshi  | … |  Rani   |
|  Markand Soni  | … |  Santha   |
|  Saurav Gurjar  | … |  Zor   |
|  Rouhallah Gazi  | … |  Raftaar   |
|  Chaitanya Sharma  | … |  Tiger   |
|  Saqib Ayub  | … |  Ali   |
|  Rashi Mal  | … |  Shaina   |
|  Rohan Rustomji  | … |  Sunny   |
|  Farida Devi  | … |  Aunty   |
|  Riyaaz Makaney  | … |  Dadaji   |
|  Dimple Kapadia  | … |  Savitri Devi   |
|  Shah Rukh Khan  | … |  Mohan Bhargav   |
|  Deepika Padukone  | … |  Amrita   |
Soundtrack

Kaikki sanat Amitabh Bhattacharya, kaikki sävellykset Pritam.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Kesariya” | Arijit Singh | 4.29 |  |  |  |  |  |  |
| 2. | ”Deva Deva” | Arijit Singh, Jonita Gandhi | 4.39 |  |  |  |  |  |  |
| 3. | ”Dance Ka Bhoot” | Arijit Singh | 4.05 |  |  |  |  |  |  |
| 4. | ”Rasiya” | Tushar Joshi, Shreya Ghoshal | 4.25 |  |  |  |  |  |  |
| 5. | ”Shiva” (Theme)  | Javed Ali | 3.11 |  |  |  |  |  |  |
| 6. | ”Dev” (Theme)  | SlowCheeta | 2.54 |  |  |  |  |  |  |
| 7. | ”Deva Deva” (Film Version)  | Arijit Singh, Jonita Gandhi | 6.15 |  |  |  |  |  |  |
| 8. | ”Rasiya” (Reprise)  | Arijit Singh | 4.45 |  |  |  |  |  |  |
| 9. | ”Kesariya” (Dance Mix)  | Shashwat Singh, Antara Mitra, Arijit Singh | 3.17 |  |  |  |  |  |  |
| 10. | ”Kesariya” (Remix)  | Arijit Singh | 3.48 |  |  |  |  |  |  |
| 11. | ”Kesariya” (Film Version)  | Arijit Singh, Antara Mitra | 4.46 |  |  |  |  |  |  |
| 12. | ”Dance Ka Bhoot” (Film Version)  | Arijit Singh | 5.05 |  |  |  |  |  |  |
| 13. | ”Rasiya” (Club Version)  | Tushar Joshi, Shreya Ghoshal | 1.46 |  |  |  |  |  |  |
Arviot

Pinkvilla:
Filmfare:
India Today:
The Times of India:
NDTV:
Rediff:
The Guardian:
Deccan Herald:
Firstpost:
The Indian Express:
Aiheesta muualla

Brahmāstra: Part One – Shiva Internet Movie Databasessa (englanniksi)
Brahmāstra: Part One – Shiva AllMoviessa. (englanniksi)
Ranbir Kapoor ja Alia Bhatt Kapoorin hahmon Shivan julkistamistilaisuudessa joulukuussa 2021.
Vassendenin kirkko

| Vassendenin kirkko Vassenden kyrkje |
| --- | --- |
 Kirkko vuonna 2007.
Sijainti:  Sunnfjord, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  2002
Suunnittelija:  Per Wilhelm Skarstein
Materiaali:  kivi
Istumapaikkoja:  400
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Vassendenin kirkko (norj. Vassenden kyrkje) on Sunnfjordin kunnassa Norjassa sijaitseva kivikirkko vuodelta 2002.
Aiheesta muualla

Kuvia tai muita tiedostoja aiheesta Vassendenin kirkko Wikimedia Commonsissa
Sjörröd

| Sjörröd |
| --- | --- |

 Sjörröd
 Koordinaatit: 56°08′24″N, 13°43′51″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Hässleholm
Väkiluku (2021):  1 470
Sjörröd on taajama Hässleholmin kunnassa Skånen läänissä samannimisessä historiallisessa maakunnassa Ruotsissa. Taajamassa oli 1 470 asukasta vuonna 2021.
Aiheesta muualla

Kuvia tai muita tiedostoja aiheesta Sjörröd Wikimedia Commonsissa
Tormestorp

| Tormestorp |
| --- | --- |
 Uimapaikka Finjasjön-järven rannalla.
 Tormestorp
 Koordinaatit: 56°06′49″N, 13°44′43″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Hässleholm
Väkiluku (2021):  1 051
Tormestorp on taajama Hässleholmin kunnassa Skånen läänissä samannimisessä historiallisessa maakunnassa Ruotsissa. Taajamassa oli 1 051 asukasta vuonna 2021.
Aiheesta muualla

Kuvia tai muita tiedostoja aiheesta Tormestorp Wikimedia Commonsissa
Voimamiesten Saarijärvi Open

Voimamiesten Saarijärvi Open -kilpailut ovat Keski-Suomen Voimailijoiden järjestämiä voimamieskilpailuita, joihin osallistui Suomen vahvimpia miehiä. Kilpailu järjestettiin 12 kertaa vuosina 2002-2013. Vuonna 2008 kilpailuun osallistui Espanjan vahvin mies Juan Carlos Heredia Cortés. Ainoa moninkertainen Saarijärvi Open voittaja on ollut Juha-Matti Järvi, joka ylsi kolmeen peräkkäiseen voittoon vuosina 2007, 2008 ja 2009.
Voimamiesten Saarijärvi Open -kilpailuiden mitalistit

2002
1. Juha-Matti Räsänen
2. Jarmo Hirvi
3. Jari Mäkinen
2003
1. Tomi Lotta
2. Hannu Vilkko
3. Juha Heikkilä
2004
1. Hannu Vilkko
2. Juha-Matti Järvi
3. Mika Mattila
2005
1. Jani Kolehmainen
2. Mika Mattila
3. Juhani Pakkala
2006
1. Mika Mattila
2. Juhani Pakkala
3. Marko Laitinen
2007
1. Juha-Matti Järvi
2. Ville Vihola
3. Harri Peltomaa
2008
1. Juha-Matti Järvi
2. Kai Pasanen
3. Juan Carlos Heredia Cortés
2009
1. Juha-Matti Järvi
2. Juha Harrivaara
3. Jarmo Hirvi
2010
1. Janne Rahikainen
2. Veli-Pekka Kauhanen
3. Jarno Leppämäki
2011
1. Veli-Pekka Kauhanen
2. Henri Peiponen
3. Jyrki Rantanen
2012
1. Jarno Jokinen
2. Martti Harjapää
3. Veli-Pekka Kauhanen
2013
1. Jyrki Rantanen
2. Kirmo Varvikko
3. Martti Harjapää
Bentsyylibentsoaatti

| Bentsyylibentsoaatti |
| --- | --- |


Tunnisteet
CAS-numero:  120-51-4
PubChem CID:  2345
SMILES:  C1=CC=C(C=C1)COC(=O)C2=CC=CC=C2
Ominaisuudet
Molekyylikaava:  C14H12O2
Moolimassa:  212,236 g/mol
Sulamispiste:  21 °C
Kiehumispiste:  323–324 °C
Tiheys:  1,112 g/cm3 (25 °C)
Liukoisuus veteen:  0,0153 g/l (20 °C)
Bentsyylibentsoaatti (C14H12O2) on bentsoehapon ja bentsyylialkoholin esteri. Yhdistettä käytetään hajusteissa ja eläinlääketieteessä ja lääketieteessä hyönteisten torjuntaan. Yhdistettä esiintyy myös kukkien tuoksuissa ja semiokemikaalina eliöiden viestinnässä.
Esiintyminen luonnossa ja ominaisuudet

Bentsyylibentsoaattia esiintyy useissa kasveissa kuten hyasinteissa, tuberosassa (Polianthes tuberosa), nunnanarsississa (Narcissus jonquilla), tarhaneilikassa ja eräissä kasviuutteissa kuten tolu- ja perubalsameissa.
Huoneenlämpötilassa bentsyylibentsoaatti on väritöntä nestettä tai valkoisia kiteitä. Yhdisteellä on monille aromaattisille yhdisteille tyypillinen miellyttävä kukkaismainen tuoksu. Yhdiste on veteen liukenematon, mutta liukenee moniin orgaanisiin liuottimiin kuten etanoliin, dietyylieetteriin, asetoniin ja bentseeniin.
Valmistus ja käyttö

Bentsyylibentsoaattia voidaan valmistaa usealla eri tavalla. Käytettyjä tapoja ovat muun muassa bentsyylialkoholin ja bentsoehapon suora esteröinti happamissa olosuhteissa, bentsyylikloridista tai bentsyylialkoholista ja natriumbentsoaatista trietyyliamiinin läsnä ollessa, metyylibentsoaatin ja bentsyylialkoholin välinen vaihtoesteröintireaktio metallibentsyylioksidien läsnä ollessa ja bentsaldehydistä Tishchenko-reaktiolla.
Bentsyylibentsoaattia käytetään kukkaistuoksuissa fiksatiivina ja synteettisten myskien liuottimena. Muita käyttökohteita ovat käyttö purukumeissa ja leivonnaisissa, muovien ja selluloosanitraattituotteiden pehmentimenä, hyönteisten kuten punkkien ja hyttysten karkottamiseen niin ihmisistä kuin karjastakin ja syyhyn hoito. Aineella on myös spasmolyyttisiä ominaisuuksia, minkä vuoksi sitä voidaan käyttää myös astma- ja yskänlääkkeissä.
Aiheesta muualla

Bentsyylibentsoaatin kansainvälinen kemikaalikortti
Human Metabolome Database (HMDB): Benzyl Benzoate (englanniksi)
DrugBank: Benzyl Benzoate (englanniksi)
Kyoto Encyclopedia of Genes and Genomes (KEGG): Benzyl benzoate (englanniksi)
ChemBlink: Benzyl-benzoate (englanniksi)
Dr. Duke's Phytochemical and Ethnobotanical Databases: Benzyl benzoate (englanniksi)
Pherobase: Floral Compound - benzyl benzoate (Arkistoitu – Internet Archive) (englanniksi)
Pherobase: Semiochemical - benzyl benzoate (englanniksi)
Solmupiste

Kuvan virtapiirissä olevat solmupisteet väreillä merkittynä.
Solmupiste tai pelkkä solmu tarkoittaa sähkötekniikassa ja piirianalyysissä hyödynnettävää käsitettä, jolla kuvataan virtapiirin osia, joissa virtapiirin haarat liittyvät yhteen.
Solmupisteiden välillä ei koskaan ole oikosulkua, vaan samaan solmuun kuuluvat kaikki johtimien toisiinsa yhdistävät alueet. Monesti solmupistettä kuvataan piiriin merkittynä täplänä, joskaan ei aina.
Kirchhoffin virtalain mukaan solmupisteeseen tulevien virtojen summa on sama kuin siitä lähtevien virtojen.
Päivi Peltokoski

Suurlähettiläs Päivi Peltokoski
Päivi Peltokoski (s. 1968) on suomalainen diplomaatti. Hänet on nimitetty Suomen suurlähettilääksi Kyprokselle, jossa hän aloitti 1. syyskuuta 2024. Peltokoski siirtyi tehtävään Suomen Palestiinan suurlähettilään tehtävästä, jota hän hoiti vuosina 2020–2024 Ramallahissa. Tätä ennen hän toimi ulkoministeriössä Itä-Euroopan ja Keski-Aasian yksikön päällikkönä vuosina 2014–2020. Suomen ulkomaanedustustoista hänellä on aiempaa työkokemusta Moskovasta, Tallinnasta ja Pietarista sekä ulkoministeriössä laajaa kokemusta Suomen idänpolitiikasta. Koulutukseltaan hän on valtiotieteiden maisteri Helsingin yliopistosta. Peltokoski aloitti ulkoministeriön palveluksessa vuonna 1998.
Erkki Mäkinen

Erkki Antero Mäkinen (19. lokakuuta 1949 Tyrvää – 25. joulukuuta 2003 Lieto) oli suomalainen näytelmäkirjailija, joka kirjoitti käsikirjoituksia myös televisioon. Hänet tunnettiin myös lauluntekijänä.
Elämä

Erkki Mäkinen kirjoitti ylioppilaaksi vuonna 1971 Porin lyseosta, jonka jälkeen hän opiskeli jonkin aikaa Turun yliopistossa. Mäkinen kirjoitti esikoisromaaninsa Heräämisen maku vielä käydessään lukiota. Hänen kirjallisia esikuviaan olivat Antti Hyry, Paavo Haavikko, Vasili Aksjonov ja lauluteksteillään Bob Dylan. Vuodesta 1975 lähtien Mäkinen keskittyi historiasta ja kansanperinteestä aiheensa saaneiden näytelmien kirjoittamiseen. 1970-luvun lopulta lähtien hän kirjoitti myös televisiolle Suomen historiaan liittyviä dokumentteja ja televisionovelleja. 1980-luvun lopulla keskushermostoa rappeuttava sairaus alkoi heikentää Mäkisen työkykyä eikä hän saanut enää valmiiksi kunnianhimoista hankettaan suomalais-ugrilaisesta romaanista.
Mäkinen oli myös lauluntekijä. Tunnetuimmat hänen sanoittamansa laulut ovat "Liehuva liekinvarsi" ja "Neidonryöstö", jotka hän teki yhteistyössä säveltäjä Jukka Siikavireen kanssa. Molemmat olivat myös euroviisuehdokkaina, "Neidonryöstö" Kirkan esittämänä vuonna 1976 ja "Liehuva liekinvarsi" Markku Blomqvistin esittämänä vuotta myöhemmin.
Mäkinen menehtyi 54-vuotiaana vaikean perinnöllisen sairauden uuvuttamana joulupäivänä 2003 lietolaisessa hoivakodissa. Hänet on haudattu Turun hautausmaalle.